


OPIS VADB ZA OTROKE

KOBACAJČEK S STARŠI
Vadba je namenjena otrokom od 1. do 3. leta starosti in njihovim staršem. Vadba poteka v kakovostno opremljeni športni dvorani Škrlatica.
Otroci bodo skupaj s starši skozi strokovno vodstvo naših vaditeljev osvojili osnovna gibalna znanja in naredili prve korake v čarobni svet športa. Starši se boste naučili, kako lahko z zanimivimi nalogami dejavno preživite skupni prosti čas s svojim malčkom tudi zunaj našega programa.
Vadba je prilagojena razvojni stopnji otrok in se izvaja tudi individualno glede na posebnosti posameznega otroka. Cilj programa je, da otrok osvoji osnovna gibanja: plazenje, lazenje, hoja, tek, skakanje, plezanje, dviganje, nošenje, kotaljenje, potiskanje, vlečenje, metanje ter zadevanje. 

TELOVAJČEK
Vadba je namenjena otrokom od 3. do 5. leta starost in poteka v kakovostno opremljeni športni dvorani Škrlatica.
Otroci bodo skupaj s starši skozi strokovno vodstvo naših vaditeljev osvojili osnovna gibalna znanja in naredili prve korake v čarobni svet športa Vadba je prilagojena razvojni stopnji otrok in se izvaja tudi individualno glede na posebnosti posameznih otrok. Cilj programa je, da otrok osvoji vsa osnovna gibanja: plazenje, lazenje, hoja, tek, skakanje, plezanje, dviganje, nošenje, kotaljenje, potiskanje, vlečenje, metanje ter zadevanje.
Starši morajo glede na otrokove sposobnosti sami oceniti ali je za otroka pri 3. letih bolj primerna vadba Kobacajček s starši, ali program Telovajček, kjer so otroci na vadbi sami pod vodstvom strokovnega kadra. 

TELOVAJ
Vadba je namenjena otrokom od 4. do 6. leta starost in poteka v kakovostno opremljeni športni dvorani Škrlatica.
Otroci bodo skupaj s starši skozi strokovno vodstvo naših vaditeljev osvojili osnovna gibalna znanja in naredili prve korake v čarobni svet športa Vadba je prilagojena razvojni stopnji otrok in se izvaja tudi individualno glede na posebnosti posameznih otrok. Cilj programa je, da otrok osvoji vsa osnovna gibanja: plazenje, lazenje, hoja, tek, skakanje, plezanje, dviganje, nošenje, kotaljenje, potiskanje, vlečenje, metanje ter zadevanje.



MINI TELOVADBA Z AKROBATIKO
Vadba je namenjena otrokom od 5. do 7. leta starosti. Poteka v kakovostno opremljeni gimnastični telovadnici na Fakulteti za šport pod vodstvom strokovno in kakovostno usposobljenega kadra. 
Cilj programa je, da otroci skozi igro razvijajo gibalne in funkcionalne sposobnosti ter usvojijo prvine osnovne motorike, gimnastike in akrobatike. Spoznajo raznolikost gibanja z lastnim telesom ter razvijejo občutek zavedanja lastnega telesa v prostoru. Pridobijo široko paleto gibalnih izkušenj v različnih okoliščinah, spoznajo gimnastične prvine in vaje na parterju ter orodjih, na prožni ponjavami in gimnastični jami.

TELOVADBA Z AKROBATIKO
Vadba je namenjena otrokom od 8. do 12. leta starosti. Poteka v kakovostno opremljeni gimnastični telovadnici na Fakulteti za šport pod vodstvom strokovno in kakovostno usposobljenega kadra. 
Cilj progama je, da otroci skozi sistematično vadbo razvijajo gibalne in funkcionalne sposobnosti ter usvajajo prvine gimnastike in akrobatike na parterju ter orodjih.. Učijo se obvladovanja lastnega telesa v prostoru, razvijajo gibalne sposobnosti, zlasti gibljivost, moč, koordinacijo in ravnotežje. Namen vadbe je usvojiti in obvladati lastno telo pri osnovnih in dodatnih gimnastičnih vajah ter sestav, tako na parterju kot na orodjih: bradlja, dvovišinska bradlja, drog, preskok, krogi, velika in mala prožna ponjava. 



MINI GIBALNI SVET
Vadba je namenjena otrokom od 6. do 8. leta starosti. Poteka v kakovostno opremljeni dvorani Grintovec, pod vodstvom strokovno usposobljenega kadra.
Cilj programa je, da otroci skozi raznovrstnost gibalnih nalog razvijejo gibalne in funkcionalne sposobnosti. Spoznali in osvajali bodo različne športne discipline. Skozi zabavne štafetne igre in poligone bodo otroci spoznali, da je šport nujno potreben za njihov zdrav ter normalen razvoj. Hkrati pa predstavlja užitek in zabavo ter sprostitev. Na zabaven način bodo spoznali osnove elementov atletike, moštvene igre, igre z žogo, igre z loparji, plezanja in tako naprej. Ob vsem tem pa se bodo naučili sodelovanja, vztrajnosti, odgovornosti in fair play-a.

GIBALNI SVET
Vadba je namenjena otrokom od 9. do 14. leta starosti. Poteka v dobro opremljeni in prenovljeni dvorani Grintovec, ki omogoča izjemno pestrost vadbenih oblik.
Cilj programa je, da otroci skozi raznovrstnost gibalnih nalog razvijejo gibalne in funkcionalne sposobnosti. Skozi štafetne igre, poligone ter koordinacijske naloge bodo otroci spoznali, da je šport nujno potreben za njihov zdrav ter normalen razvoj. Hkrati pa predstavlja užitek in zabavo ter sprostitev. Vadba je prilagojena glede na njihovo starost in potrebe razvoja. Na zabaven način bodo spoznali in utrjevali elemente atletike, moštvene igre, igre z žogo, igre z loparji, plezanje, borilne veščine in tako naprej. Ob vsem tem pa se bodo naučili sodelovanja, vztrajnosti, odgovornosti in fair play-a.


PLAVANJE
Ko otrok dopolni 4 leta, je fiziološko in psihološko zrel za učenje plavanja. Če je do te starosti otrok v vodi užival, se potapljal in preizkušal lastno plovnost, lahko splava v nehaj urah učenja pravilnih gibov. 
Otroci bodo plavali s svojimi vrstniki, uporabljali bodo kvalitetne plavalne pripomočke (plavalne deske, črvi, morski psi, predmete za potapljanje) za bolj učinkovito, enostavnejše, hitrejše in pravilnejše učenje plavanja. Pravilnega, učinkovitega plavanja se je torej treba naučiti, vendar naj to otroku ne vzame poguma.
Otroci bodo razdeljeni v homogene skupine glede na njihovo plavalno znanje.
PLAVALČEK (4 – 9 let):
· prilagajanje na vodo (potapljanje glave, gledanje pod vodo, izdihovanje v vodo, plovnost, drsenje, skakanje),
· vaje plavanja skozi igro,
· učenje plavanja na kopnem, ob robu bazena in v plitvi vodi,
· učenje osnovnih plavalnih tehnik (prsno, hrbtno, kravl),
· vodna zabava.

PLAVALEC (9 – 13 let):
· izpopolnjevanje plavalnih tehnik (prsno, hrbtno, kravl, delfin), 
· učenje obratov in skokov v vodo, 
· razvoj hitrosti, vzdržljivosti in učinkovitega plavanja, 
· potopi, podvodno plavanje ter vodne spretnosti.

PLAVANI IZZIV (14+ let):
· izpopolnjevanje plavalnih tehnik (prsno, hrbtno, kravl, delfin), 
· razvoj hitrosti, vzdržljivosti in učinkovite tehnike plavanja, 
· utrjevanje nadvodnih/podvodnih obratov ter skokov v vodo, 
· plavanje na daljših razdaljah, 
· potapljanje na vdih (apnea), podvodno plavanje in orientacija pod vodo, 
· različni plavalni izzivi, vodne spretnosti ter elementi reševanja iz vode.




